# Euskal Herriko bidaia-gida/Ibilbideak/Eleizgarai bidea (Aretxabaleta)

Aretxabaleta herriaren inguruan dauden 6 ibilbide nagusietako bat da hau, Urkulu urtegira ipar-aldetik, Oro eta Larrino auzoetatik, hurbiltzen dena. Gero urtegia utzita beste bide batetik jaisten da herrira hiru puntu ikusgarri erakusten: Aozaratza elizatea, Otalora dorretxea, eta Otalorazelaiko hariztia.

## Ibilbidea

* Aretxabaletako hilerria
* Eleizgarai bideko baserria (Elesgarai)
* Oro auzoa. Iregikoa baserriko garbilekua
* Larrino elizatea

### Aretxabaletako Kanposantua

Kurtzebarri eskola atzetik doan bidegorritik abiatuko gara Arrasateko norabidean. Bidegurutzean eskuinerantz hartuz aldapan gora aurrez aurre aurkituko dugu hilerria. 1810. urtera arte Bedarretako San Migel eliza erromanikoa egon zen bertan. Egun, kontserbatzen den zati bakarra da hori, kanposantuan jarritako atari erromanikoa da. Ibilbide guztian zehar marra zuri eta horiek gidatuko gaituzte.

### Elesgarai baserria

Kanposantu ezkerreko bidea hartu eta 400 metrora aurkituko dugu. Baserri hori, garai batean Oron egondako San Joan Bataiatzailea eta San Martingo ermiten, egun baserriak, arrasto toponimiko bakarrenetarikoa da.

### Oro auzoa

Gorantz eta eskuinerantz doan pinudi arteko pista jarraituta Oro auzoko Iregikoa baserrira iritsiko gara. Aipatzekoak dira, baserri horren pareko harrizko garbilekua eta Iturralde baserriak duen auzoko armarria. Garbilekuko iturritik eskuinerantz doan errepidea jarraitu 100 metrora lurrezko pista hartzeko. Bertan panoramika ederrak daude.

### Larrino elizatea

Lurrezko pistatik aurrera jarraituz, bidegurutze batekin egingo dugu topo; hemen, zuzen jarraitu pinudian zehar, Larrinoko errepidera heldu arte. Mendi bidearen azken zatian, erromesbidearekin elkartuko gara. Errepidea ezkerrerantz jarraituz, elizateko San Kristobal elizara helduko gara. Horrek, hiru aldare ditu, erdian San Kristobalena. Elizateko hainbat lekutatik, Urkuluk eskaintzen dituen ikuspegi ederrez goza daiteke.
* Urkulu urtegia
* Aozaratza elizatea
* Otalorazelaiko katu bihurria
* Otalora dorretxea
* Otalorazelaiko hariztia

### Urkulu

Larrinoko errepidea jarraitu bidegurutzearekin topo egin arte; hemen eskuinaldera doan bidea hartu, Intsusiaga baserriaren ondotik igaro eta zuzen jarraituz, Urkulura iritsiko gara.

### Aozaratza elizatea

Erromesbidea ezker aldean utziz, urtegia inguratzen duen bidea jarraituko dugu. 450 metrora eskuinerantz doan bidexkatik joko dugu, Aozaratza elizateko Torrena baserrira heltzeko. Errepidea gurutzatuz, Matikua (egun jatetxea) eta Iregikoa baserriak daude. Ondoan, San Joan Bataiatzailearen eliza.

### Otalora dorretxea

Bidegorria jarraitu eta 500 metrora Monumentu Historiko Artistikoa den jauregi horretara helduko gara.
* Dorretxea. Atzean Aloña Mendi, Orkatzategi, Ametzueta eta Kurtzeberri mendiak

### Otalazelaiko hariztia

Bidegorria utzi eta bidea zuzen jarraituz, Otalazelai (edo Otalora Zelai) atsedengune paregabe horretara iritsiko gara.

### Ibilbidearen amaiera

Agerre baserritik beherantz, Aretxabaletako herria inguratzen duen saihesbidearen gainetik eta 200 metrora, ibilbidearen hasierako puntura helduko gara
* Otaloratik hegoalderako ikuspegia

## Erreferentziak

* ↑ «Topogida — Aretxabaletako Udala» www.aretxabaleta.eus . Noiz kontsultatua: 2020-07-19.

## Ikus, gainera

* Euskal Herriko bidaia-gida/Ibilbideak/Arrasate-Arantzazu erromesbidea
* Euskal Herriko bidaia-gida/Ibilbideak/Eleizgarai bidea (Aretxabaleta)
* Euskal Herriko bidaia-gida/Ibilbideak/Gatz Bidie
* Euskal Herriko bidaia-gida/Ibilbideak/Kurtzebarriko Itzulia
* Euskal Herriko bidaia-gida/Ibilbideak/Leintz haraneko begiratokia
* Euskal Herriko bidaia-gida/Ibilbideak/Uretsen bidea. Aretxabaletako bainuetxeen bila
* Euskal Herriko bidaia-gida/Ibilbideak/Urkuluko itzulia

## Kanpo estekak

* Eleizgarai bidea 300 argazkitan (Flickr, lkontratua90)